Άρθρωμα
Περιεχόμενα
Δείκτης 🔎︎

# Ιδιότητες Join

Αν κάνετε διπλό κλικ σε μία σύνδεση μεταξύ δύο συνδεδεμένων πεδίων στη σχεδίαση του ερωτήματος, ή επιλέξετε Εισαγωγή - Νέα σχέση, εμφανίζεται το παράθυρο διαλόγου Ιδιότητες Join. Αυτές οι ιδιότητες θα χρησιμοποιηθούν σε όλα τα ερωτήματα που θα δημιουργηθούν στο μέλλον.

Για να έχετε πρόσβαση σε αυτήν τη λειτουργία...

Ανοίξτε το σχεδιασμό ερωτημάτων και επιλέξτε Εισαγωγή - Δημιουργία σχέσης, ή διπλοπατήστε σε μια γραμμή σύνδεσης μεταξύ δύο πινάκων.

## Εμπλεκόμενοι πίνακες

Καθορίζει δύο διαφορετικούς πίνακες που επιθυμείτε να συνδέσετε.

## Εμπλεκόμενα πεδία

Καθορίζει δύο πεδία δεδομένων τα οποία θα συνδεθούν με μία σχέση.

## Επιλογές

### Τύπος

Καθορίζει τον τύπο σύνδεσης για την επιλεγμένη σύνδεση. Μερικές βάσεις δεδομένων υποστηρίζουν μόνο ένα υποσύνολο από τους διάφορους δυνατούς τύπους.

### Inner Join

Με την εσωτερική σύνδεση, ο πίνακας των αποτελεσμάτων περιέχει μόνο τις εγγραφές για τις οποίες το περιεχόμενο των συνδεδεμένων πεδίων είναι το ίδιο. Στο LibreOffice SQL αυτός ο τύπος δημιουργείται από μία αντίστοιχη πρόταση WHERE.

### Left Join

Σε μια αριστερή σύνδεση, ο πίνακας αποτελεσμάτων περιέχει όλες τις εγγραφές των ερωτούμενων πεδίων από τον αριστερό πίνακα και μόνο αυτές τις εγγραφές των ερωτούμενων πεδίων από τον δεξιό πίνακα για τις οποίες το περιεχόμενο των συνδεμένων πεδίων είναι το ίδιο. Στο LibreOffice SQL αυτός ο τύπος σύνδεσης αντιστοιχεί στην εντολή LEFT OUTER JOIN.

### Right Join

Σε μια δεξιά σύνδεση, ο πίνακας αποτελεσμάτων περιέχει όλες τις εγγραφές των ερωτούμενων πεδίων από τον δεξιό πίνακα και μόνο αυτές τις εγγραφές των ερωτούμενων πεδίων από τον αριστερό πίνακα για τις οποίες το περιεχόμενο των συνδεμένων πεδίων είναι το ίδιο. Στο LibreOffice SQL αυτός ο τύπος σύνδεσης αντιστοιχεί στην εντολή RIGHT OUTER JOIN.

### Full Join

Για μία πλήρη σύνδεση, ο πίνακας αποτελεσμάτων περιέχει όλες τις εγγραφές των ερωτούμενων πεδίων από τους αριστερούς και τους δεξιούς πίνακες. Στην SQL του LibreOffice αυτός ο τύπος σύνδεσης αντιστοιχεί στην εντολή FULL OUTER JOIN.

### Natural

Σε μια φυσική σύνδεση, η λέξη-κλειδί NATURAL εισάγεται στη δήλωση SQL που ορίζει την σχέση. Η σχέση συνενώνει όλες τις στήλες που έχουν το ίδιο όνομα στήλης και στους δυο πίνακες. Ο τελικός ενωμένος πίνακας περιέχει μόνο μια στήλη από κάθε ζεύγος στηλών με ίδιο όνομα.